**TEMATSKA SJEDNICA HKIE.**

***Tema:
 Strukovni smjerovi u elektrotehnici***

U HKIE su dulje vrijeme postojala razmišljanja o potrebi uvođenja strukovnih smjerova u elektrotehničkoj struci. Međutim, nikada nije ozbiljnije raspravljano o toj temi. Kroz neformalne rasprave među članovima HKIE nalazilo se, kao što je i razumljivo, i prednosti i mana spram te mogućnosti.

Kako bi tu potakli raspravu na tu temu, mišljenja smo da je korisno organizirat tematsku sjednicu, kako bi članovi imali mogućnost dati vlastita razmišljanja po toj temi.

U nastavku se navodi dio pitanja/komentara vezanih za temu:

* Nekada je u elektrotehničkoj struci u žargonu bila podjela na „jaku“ i „slabu“ struju.
* Što su danas sve zadaci/zahtjevi elektrotehničke struke?
* Koliko je općem razvoju tehnologije zastupljena elektrotehnika, i kakva su predviđanja?
* Moguće vrste elektrotehničkih projekata?
* Koordinacija sa visokoškolskim institucijama, primjerenost obrazovnih programa vezano uz članstvo u HKIE?
* Kvaliteta elektrotehničke usluge?
* Tržišno pozicioniranje elektrotehničke struke u odnosu na zahtjevnost?

Trenutno stanje:

* Nema strukovnih smjerova.
* Ovlašteni inženjer je „ovlašten“ za sve vrste elektrotehničkih usluga/poslova.
* Nema ograničenja rada, samim tim niti adekvatne mogućnosti nadzora.
* Kontrolu projekta elektrotehnička struka ne radi po nijednom kriteriju.
* Degradacija kvalitete elektrotehničke usluge i same elektrotehničke struke.
* Tržišna pozicija velikim dijelom omalovažavajuća.
* Elektrotehnička usluga se često „mjeri“ u m, m2, m3 ili kg!?

Pojave:

* Tumačenja Ministarstva kako je manje složeni rad, rad na instalacijama do 1kV!?
* Članstvo u HKIE traže inženjeri drugih struka (npr. promet), koji kroz obrazovni program imaju određen udio elektrotehničke struke.!?
* Ovlašteni inženjeri „odrađuju“ usluge izvan vlastitih kompetencija.
* Niska kvaliteta usluge i cijena

Mogući ciljevi

* Prepoznavanje potrebe za inženjerom odgovarajućeg strukovnog smjera, odnosno jasne vrste usluge.
* Kvalitetnije profiliranje inženjera sa jasnim ovlastima, te time i osiguranje kvalitete pružene usluge.
* Kvalitetnije pozicioniranje elektrotehničke struke spram drugih struka.
* Kvalitetnije tržišno pozicioniranje kroz jasno definiranu uslugu sukladnu zahtjevima struke.

Prijedlozi

* Provedba ankete o potrebi uvođenja strukovnih smjerova u HKIE.